KOMMISSIONEN FOR DE EUROPÆISKE FÆLLESSKABER 
KOM(94) 8 endelig udg. 
Bruxelles, den 24 januar 1994 
Forslag ti I 
RÅDETS AFGØRELSE 
om undertegnelse og midlertidig anvendelse 
af den internationale kakaooverenskomst af 1993 
på Fællesskabets vegne 
(forelagt af Kommissionen) 
Begrundelse 
1. Ved skriftlig procedure nr. E/93/1776 - KOM(93)513f af 26.10.1993, god­
kendte Kommissionen et forslag til Rådets afgørelse om undertegnelse og 
midlertidig anvendelse af den internationale kakaooverenskomst af 1993 
på Fællesskabets og medlemsstaternes vegne. 
2. Med traktaten om Den Europæiske Unions ikrafttræden forsvinder artikel 
116 i Rom-trakaten, som med artikel 113 var retsgrundlaget for det på­
gældende dokument. 
3. En pragmatisk ad hoc-løsning synes at være den bedste måde at imødekomme 
de uopsættelige behov, der er forbundet med Fællesskabets vedtagelse og 
anvendelse af den nye internationale kakaooverenskomst af 1993. 
4. I det nye forslag har man derfor taget hensyn til alle supplerende 
elementer, samtidig med at man så vidt muligt har forsøgt at beholde 
samme struktur som i det tidligere forslag. 
S 
Forslag til Rådets afgørelse af 
om undertegnelse og midlertidig anvendelse af 
den internationale kakaooverenskomst af 1993 
på Fællesskabet vegne 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske 
Fællesskab, særlig artikel 113, 
under henvisning til forslag fra Kommissionen, og 
ud fra følgende betragtninger: 
Den internationale kakaooverenskomst af 1993, der er forhandlet på baggrund 
af resolution 93 (IV), "det nye partnerskab i udviklingssamarbejdet: 
Cartagena-tilsagnet" og de relevante mål i slutdokumentet "ånden fra 
Cartagena" vedtaget på den ottende samling af De Forenede Nationers 
Konference om Handel og udvikling, stod åben for undertegnelse fra den 16. 
august. 1993 til den 30. september 1993; 
i medfør af beslutning vedtaget af Rådet for Den internationale 
Kakaoorganisation på den 46. ordinære samling i London fra den 9. til den 
18. september 1993 er fristen for undertegnelse samt for ratifikation, 
accept eller godkendelse af den internationale kakaooverenskomst af 1993 
forlænget til at omfatte perioden fra den 1. oktober 1993 til den 28. 
februar 1994; 
gyldighedsperioden for den internationale kakaooverenskomst af 1986 udløb 
den 30. september 1993, og det er derfor nødvendigt, at den nye overenskomst 
derfor bringes i anvendelse snarest muligt; 
den målsætning, der er fastsat for overenskomsten, indgår som led i den 
fælles handelspolitik; 
det henstilles til medlemsstaterne at deltage med finansielle 
bidrag i de tiltag, der indeholdes i den pågældende aftale; 
alle medlemsstaterne har tilkendegivet, at de har til hensigt at undertegne 
og bidrage til den midlertidige anvendelse af denne overenskomst og 
Fællesskabet bør derfor undertegne overenskomsten, som er deponeret hos De 
Forenede Nationers generalsekretær, og inden den 28. februar 1994 give 
meddelelse om, at de vil anvende den nye overenskomst midlertidigt -
TRUFFET FØLGENDE AFGØRELSE: 
Artikel 1 
1. Fællesskabet undertegner inden den 28. februar 1994 den internationale 
kakaooverenskomst af 1993, som er deponeret hos De Forenede Nationers 
generalsekretær. 
Teksten til overenskomsten er knyttet til denne afgørelse. 
2. Fællesskabet meddeler De Forenede Nationers generalsekretær, at det 
agter at anvende den internationale kakaooverenskomst af 1993 
midlertidigt i henhold til overenskomstens artikel 55 og artikel 56, 
stk. 2. 
Artikel 2 
Rådets formand bemyndiges til at udpege de personer, der er beføjet til at 
undertegne overenskomsten på Fællesskabets vegne og til at deponere 
meddelelsen om midlertidig anvendelse for Fællesskabets vedkommende. 
Udfærdiget i Bruxelles, den På Rådets vegne 
Formand 
Erklæring til mødeprotokollen 
1. Rådet og Kommissionen erklærer, at denne afgørelse, i betragtning 
af at det er stærkt presserende, at den internationale kakao­
overenskomst af 1593 træder i kraft snarest, vedtages for at 
sikre, at overenskomsten kan træde i kraft så hurtigt som muligt. 
Den er udformet på en pragmatisk måde ud fra et ønske om, at den 
så nært som muligt er i overensstemmelse med gældende praksis. 
Den foregriber imidlertid ikke grundlaget for og arten af frem­
tidige akter, der skal vedtages på råvareområdet og herunder 
fornyelsen af nærværende overenskomst. 
2. Medlemsstaternes repræsentanter, forsamlet i Rådet, erklærer, 
at deres regeringer er rede til hurtigst muligt at undertegne 
den nye kakaooverenskomst sammen med Fællesskabet og at sikre, 
at den efter fælles overenskomst med det Europæiske Fællesskab 
anvendes midlertidigt. 
De lande, som ikke kan træffe afgørelse om at anvende overens­
komsten på grundlag af en regeringsbeslutning, vil snarest muligt 
påbegynde deres parlamentariske ratificeringsprocedure • Indtil 
ratificering er foretaget vil de tage alle nødvendige foranstalt­
ninger til at sikre, at overenskomsten kan anvendes for så vidt 
angår Fællesskabets kompetencer. 
ISSN 0254-1459 
KOM(94) 8 endelig udg. 
DOKUMENTER 
DA 03 02 
Katalognummer : CB-CO-94-010-DA-C 
ISBN 92-77-64338-2 
Kontoret for De Europæiske Fællesskabers Officielle Publikationer 
L-2985 Luxembourg